नपाध्यक्ष की मनमानी से क्षत्रिय समाज भी खफा
नपाकर्मी नीलेश रघुवंशी के साथ अभद्र व्यवहार करने वाले नपाध्यक्ष अशोक मालवीय के खिलाफ विरोध बढ़ता जा रहा है। शनिवार को कांग्रेस पार्षदों ने नपा में धरना देकर विरोध जताया, वहीं क्षत्रिय समाज ने भी आंदोलन की चेतावनी दी है।
नीलेश के समर्थन में शुक्रवार को बैठक के बाद शनिवार को रघुवंशी समाज ने शहर में रैली निकाली। इसके बाद विधायक को ज्ञापन सौंपकर चेताया कि 6 मार्च सोमवार तक नपाध्यक्ष ने कर्मचारी से अशोभनीय कृत्य के लिए सार्वजनिक माफी नहीं मांगी तो समाज को आंदोलन पर उतरना पड़ेगा। समाजजनों ने भाजपा मंडल अध्यक्ष राजेश धाकड़ को भी ज्ञापन की प्रति सौंपी है।
भाजपा की मुसीबत बढ़ी-सवर्ण समाज के आक्रोश कैसे दूर किया जाए, इसका कोई तरीका भाजपा को नहीं मिल रहा है। परेशानी यह है कि कर्मचारी के समर्थन में क्षत्रिय के बाद वैश्य समाजजन भी आ गए हैं। मामला जल्द शांत नहीं हुआ तो यह लड़ाई सवर्ण और दलित समुदाय के बीच वर्चस्व का द्वंद बन जाएगी। जो भाजपा के हित में नहीं होगा।
यह है मामला
गुरुवार शाम 4 बजे नपा अध्यक्ष मालवीय ने अधिकारी रघुवंशी को कक्ष में बुलाया और 20 रुपए देकर कहा कि जाओ मेरे चप्पल में पॉलिश कराकर लाओ। इसके बाद से सवर्ण समाज भड़का हुआ है।
ज्ञापन देते रघुवंशी समाजजन।
प्रदेशभर में लड़ेंगे स्वाभिमान की लड़ाई
समाजजनों ने ज्ञापन के माध्यम से चेतावनी दी है यदि नपाध्यक्ष मालवीय ने सार्वजनिक रूप से माफी नहीं मांगी तो प्रदेशभर में आंदोलन किया जाएगा। प्रथम चरण में धरना प्रदर्शन, सांसद निवास का घेराव करेंगे। संचालन राजेश रघुवंशी ने किया। ज्ञापन का वाचन रवींद्रसिंह रघुवंशी ने किया। अभा क्षत्रिय महासभा के राष्ट्रीय उपाध्यक्ष भेरूसिंह चौहान ने भी समाजजनों को संबोधित करते हुए नपाध्यक्ष के अशोभनीय व्यवहार की निंदा की। महासभा के राजेंद्रसिंह झाला, समाज के वरिष्ठ नागरिक कैलाश रघुवंशी, अनिल, राकेश, सुरेश, मुनेश, दीपक, नीलेश, विकास, मनीष, अजय, ध्रुव, आशीष, महेश, लाला, संदीप, प्रवेश, राज रघुवंशी आदि मौजूद थे।
awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva